เรื่องร้องเรียน (ร้องเรียน) วันที่ 2023-03-22 03:14:20 — แขวงคลองเตย เขตคลองเตย จังหวัดกรุงเทพมหานคร
ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660011762 

ขอให้ตรวจสอบการเร่งรัดการทำแผนแม่บทชุมชน ในช่วงเวลาที่ใกล้จะมีการรับสมัครเลือกตั้งสมาชิกสภาผู้แทนราษฎร (ส.ส.) ของเจ้าหน้าที่สำนักงานเขตคลองเตย แขวงคลองเตย เขตคลองเตย กรุงเทพมหานคร เนื่องจากผู้ร้องแจ้งว่า จะมีการรับสมัครเลือกตั้งสมาชิกสภาผู้แทนราษฎร (ส.ส.) ในเร็ววันนี้ ซึ่งทางเจ้าหน้าที่สำนักงานเขตฯ ได้มีการจัดทำแผนแม่บทชุมชน โดยมีงบประมาณในการดำเนินการเป็นเงิน 200,000 บาท (สองแสนบาทถ้วน) ซึ่งก่อนที่จะมีการรับสมัครเลือกตั้งฯ มาเป็นระยะเวลายาวนานไม่มีการดำเนินการดังกล่าว ทำไมจึงต้องเร่งรัดทำแผนแม่บทชุมชนในช่วงเวลาที่จะมีการรับสมัครเลือกตั้งฯ ด้วย ซึ่งเป็นการเอื้อประโยชน์ให้พรรคการเมืองใดพรรคการเมืองหนึ่งหรือไม่ และในบริเวณพื้นที่ชุมชนหมู่บ้านพัฒนา เขตคลองเตย กรุงเทพมหานคร มีโรงเรียนฝึกอาชีพของเขตคลองเตยโดยตรงอยู่แล้ว แต่ทางสำนักงานเขตฯ จะเปิดให้มีการฝึกอาชีพที่โรงเรียนชุมชนหมู่บ้านพัฒนา เขตคลองเตย สังกัดกรุงเทพมหานคร ซึ่งทำไมจึงมีการเปิดฝึกอาชีพในช่วงที่จะมีการรับสมัครเลือกตั้งฯ โดยเปิดฝึกอาชีพเวลาประมาณ 08.00-16.00 น. เฉพาะวันเสาร์-วันอาทิตย์ ซึ่งในช่วงที่จะมีการลงสมัครรับเลือกตั้งฯ ซึ่งเป็นเวลาที่เหมาะสมในการดำเนินการในลักษณะดังกล่าวหรือไม่ พบเห็นมาเป็นระยะเวลาประมาณ 2 สัปดาห์ (บันทึกข้อมูลตามผู้ร้องแจ้ง) จึงประสงค์ให้หน่วยงานที่เกี่ยวข้องเร่งดำเนินการตรวจสอบฯ 

//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata